Una dintre cele mai mari centrale solare termice, văzută odată drept viitorul energiei curate, se va închide după 11 ani de funcționare
De la distanță, centrala solară Ivanpah arată ca un lac sclipitor din mijlocul deșertului Mojave. De aproape, arată ca o construcție de pe o planetă extraterestră – o rețea cu sute de mii de oglinzi îndreptate înspre trei turnuri solare, fiecare din ele mai înalt decât Statuia Libertății, potrivit CNN. La doar 11 ani după ce a fost deschisă centrala, considerată la acea vreme viitorul energiei solare, compania care deține instalația se pregătește să o închidă.